 Osun state election result 2022: PDP Ademola Adeleke win governorship poll - Results from di 30 LGAs  PDP candidate, Senator Ademola Adeleke don win di Osun state govnorship election wey happun on Saturday,16, July, 2022. E win 17 out of di 30 local goment results wey di Independent national electoral commission announce to win. Di election see ogbonge contenders battle to become di number 10 govnor since di creation of di state for 1991. Na fifteen candidates bin dey di race to become di next govnor of di South Western state. Ademola Adeleke wey be di candidate of di main opposition party for di state  emerge winner afta e poll 403,371 to beat im closest rival Adegboyega Oyetola of di All Progressives Congress wey polled 375,027. Na Nigeria Independent National Electoral Commission, INEC announce di winner of di election. According to INEC, di requirements to declare winners for Presidential and Governorship election na di simple majority of votes cast. Dis wan mean say di winner must win di one quarter, 25 of di votes cast for two third of di States of di federation for Presidential election or of di LGAs within a State for Governorship election. Nigeria dey operate di first-past-di-post system irrespective of voter turnout and no be di 501 voter turn out for some jurisdictions. 